Andrea Maria Schenkel

Andrea Maria Schenkel (født 21. mars 1962 i Regensburg i Tyskland) er en tysk forfatterinne.

Schenkel debuterte i 2006 med kriminalromanen Tannöd (oversatt til norsk som Mordgården, 2007), bygget over en uoppklart mordsak fra Hinterkaifeck. Romanen var i januar 2008 solgt i over 550 000 eksemplarer, og ble belønnet med Deutscher Krimi Preis, Friedrich Glauser-Preis og The Martin Beck Award. Som lydbok ble den tildelt Corine-Weltbild-Leserpreis. Også Schenkels andre roman, Kalteis (2007) fikk Deutscher Krimi Preis.

I forbindelse med utgivelsen av Tannöd ble Schenkel beskyldt for plagiat av journalisten Peter Leuschner. Han gikk til erstatningssøksmål på grunnlag av påståtte likheter med hans to dokumentarbøker om Hinterkaifeck-mordene, Hinterkaifeck. Deutschlands geheimnisvollster Mordfall (1978) og Der Mordfall Hinterkaifeck (1997). Saken ble avgjort til Schenkels fordel i Münchner Landgerichts 20. februar 2008.Richter sieht keine Verletzung des Urheberrechts Spiegel Online

 Bibliografi 
 Tannöd (2006)
 Kalteis (2007)
 Bunker (2009)

 Oversettelser til norsk 
Norsk tittelUtgittOversetterOriginaltittelUtgittDrapsgården2007Kari BolstadTannöd2006

 Priser og utmerkelser 
 Deutscher Krimi Preis 2007, for Tannöd
 Friedrich-Glauser-Preis for beste debutroman 2007, for Tannöd
 Corine 2007, for Tannöd
 Deutscher Krimi Preis 2008, for Kalteis
 The Martin Beck Award 2008, for Mordbyn (Tannöd)

 Referanser 

 Eksterne lenker 


  Forfatterportrett i Neuen Zürcher Zeitung (22. oktober 2007)
  Interview med Andrea Maria Schenkel ved Almut F. Kaspar

Kategori:Tyske forfattere
Kategori:Tyske krimforfattere
Kategori:Tyskspråklige forfattere
Kategori:Personer fra Regensburg